Video: Gras en sonlig vir die eerste keer | Maroela Media
Video: Gras en sonlig vir die eerste keer
Nege speurhonde (beagles) is vandeesmaand uit ŉ laboratorium gered en ŉ video van die honde wat vir die eerste keer sonlig en gras ervaar, word wyd op sosiale media versprei.
Die Beagle Freedom Project, wat hom beywer om speurhonde uit diere-eksperimentasie te red, het die nege honde op 5 Mei uit ŉ laboratorium in Nevada, Amerika, gered. Die honde het die volgende dag vir die eerste keer gras en sonlig beleef toe hulle na een van die Las Vegas-vrywilligers se huise geneem is.
Volgens die organisasie is die reuns fisies in ŉ goeie toestand, maar dit kan nog ŉ geruime tyd duur voordat hulle emosioneel herstel. Vier van die reuns het glo die heeltyd ŉ plek gesoek om in weg te kruip en agter bosse, bome en in ŉ ou houtkrat gaan wegkruip, maar die organisasie sê met die nodige geduld, teerheid, liefde en hope lekkernye sal hulle binnekort leer om mense weer te vertrou.
Hulle is vernoem na Vegas bekendes soos onder andere Frank [Sinatra], Dean [Martin], Sammy [Davis, Jr.] en Joey [Bishop].
Lance Armstrong sy Franse eretitel kwyt
Dieselfde uitrusting, 40 jaar lank
Hartseer, maar ook pragtig…”Freedom At Last” wreed wat arme diere moet deurgaan ten koste van die mens.
Carel says · 5 jaar gelede
Mense is wreede goed – dit is n riem onder die hart om die redding te sien – hlle moet sommer mense wat sulke goed doen in die hokke hou net vir n maand of 2 en hulle sommer n inspuiting of wat gee elke dag
Daar is definitief genoeg kriminele in die wereld wat in hokke hoort en dan sommer diens kan doen as toets kandidate. Dit maak my sommer naar